Rikunarita-ORG/Wikinium huggingface dataset:
# חילוץ פרחאן קאדי

חילוץ פרחאן קאדי|  |
| פרחאן קאדי לאחר חילוצו |
| **מערכה: הלחימה ברצועת עזה במלחמת חרבות ברזל** |
| **מלחמה: מלחמת חרבות ברזל** |
|
סוג העימות |
מבצע צבאי |
|
תאריך |
27 באוגוסט 2024 |
|
קרב לפני |
מבצע ארנון |
|
מקום | חמאס רפיח, רצועת עזה |
|
עילה |
קרב קיבוץ מגן וחטיפת ישראלים לעזה במהלך טבח שבעה באוקטובר |
|
תוצאה |
חילוץ אזרח ישראלי בחיים משבי חמאס |
|

| הצדדים הלוחמים |
| --- |
| ישראל ישראל* צה"ל
* שירות הביטחון הכללי
 | חמאס חמאס* גדודי עז א-דין אל-קסאם
 |
| מנהיגים |
|  בנימין נתניהו (ראש ממשלת ישראל)
 יואב גלנט (שר הביטחון)  |  יחיא סינוואר (מנהיג החמאס)  |
| מפקדים |
| * הרצי הלוי (ראש המטה הכללי)
* רונן בר (ראש השב"כ)
* ירון פינקלמן (אלוף פיקוד הדרום)
 | * מוחמד שבאנה (מפקד חטיבת רפיח)
 |
| כוחות |
| * יהל"ם
* היחידה המבצעית של שירות הביטחון הכללי
* עוצבת הפלדה
	+ חטיבה 401
* שייטת 13
* יחידת הניוד 444
 |  גדודי עז א-דין אל-קסאם
* חולייה של מספר מחבלים ששמרו על פרחאן אל-קאדי
 |

 |

**חילוץ קאיד פרחאן אל-קאדי** (בערבית: **قائد فرحان القاضي**) היה מבצע צבאי של צה"ל ושירות הביטחון הכללי ב-27 באוגוסט 2024, במהלך הלחימה ברצועת עזה במלחמת חרבות ברזל. במבצע חולץ קאדי, תושב רהט שנחטף לרצועה בטבח שבעה באוקטובר, והושב לביתו בישראל.

## החטיפה

 ערך מורחב – **החטופים הישראלים ברצועת עזה במלחמת חרבות ברזל**

במהלך טבח שבעה באוקטובר, נחטפו לרצועת עזה משטח ישראל 251 ישראלים. רוב החטופים היו אזרחים שנחטפו ללא כל הבחנה של גיל, מין או מוצא. פרחאן קאדי, בדואי ישראלי בן 53 מרהט, נשוי ואב ל-11, עבד כשומר בבית אריזה בקיבוץ מגן, משם נחטף במהלך המתקפה.

## החילוץ

קאדי יורד ממסוק חילוץ בליווי כוחות הביטחון
פרחאן קאדי הוחזק במנהרה בדרום רצועת עזה, כשהוא נמצא לבדו, לאחר שננטש על ידי שוביו. ב-27 באוגוסט 2024 הוא חולץ ללא חילופי אש במבצע משולב של אוגדה 162, בפיקוד שייטת 13 ע״י יחידת יהל״ם בסיוע חטיבה 401. הוא נמצא במהלך סריקת מנהרות על ידי הכוחות, ללא מודיעין מדויק על הימצאותו במנהרה. הוא הוטס לישראל על ידי מסוק של חיל האוויר אחרי שהועבר אליו על ידי יחידת הניוד 444 ואושפז בבית החולים סורוקה. שם דיווח על כך שהיה עד למותו של החטוף אריה זלמנוביץ'.

חלק גדול מהזמן בשבי הוחזק בחושך וסבל מתת-תזונה. לטענתו, עובדת היותו מוסלמי דובר ערבית לא סייעה לו. בסך הכל שהה בשבי 326 ימים.

## ראו גם

* מבצע ראשית האור
* מבצע יד זהב
* מבצע ארנון

## קישורים חיצוניים

 מדיה וקבצים בנושא **חילוץ פרחאן קאדי** בוויקישיתוף
* עדכון דובר צה"ל, באתר צה"ל, 27 באוגוסט 2024 – הודעת דובר צה"ל על חילוץ פרחאן קאדי
* אבי אשכנזי, ‏פעילות שנמשכה מספר ימים: פרטים חדשים על מבצע החילוץ של קאיד פרחאן, באתר מעריב אונליין, 28 באוגוסט 2024
* ניצן שפירא, החטיפה, השבי והפרידה מאריה זלמנוביץ' ז"ל: פרחאן אל-קאדי בריאיון מיוחד, באתר מאקו, 4 בספטמבר 2024

## הערות שוליים
# רום ברסלבסקי

רום ברסלבסקי|  |
|
לידה |
4 בדצמבר 2003 (בן 22)  |
|
מדינה |
ישראל |
|
ידוע בשל |
חטיפתו לעזה |
|
השקפה דתית |
יהודי |
|   |

**רום ברסלבסקי** (נולד ב-4 בדצמבר 2003) הוא חייל ישראלי שנחטף ממסיבת הנובה, שבה עבד כמאבטח בעת חופשה מהצבא, במהלך טבח שבעה באוקטובר, בידי ארגון הג'יהאד האסלאמי הפלסטיני. הוא שוחרר במסגרת הסכם חמאס–ישראל ב-13 באוקטובר 2025.

## חיים אישיים

ברסלבסקי הוא בנם האמצעי של תמי ואופיר ברסלבסקי, ואח לשניים – עמית וזיו. במהלך השבי בעזה חזר בתשובה.

## חטיפה

### מסיבת הנובה

ברסלבסקי עבד כמאבטח במסיבת הנובה ב-7 באוקטובר. ונחטף בשעה 15:00. על פי עדויות של שורדים, במהלך השעות הרבות מאז חדירת המחבלים ברסלבסקי עסק בחילוץ פצועים ופינוי גופות במטרה למנוע את חטיפתן לעזה. השורדים מתארים את קור הרוח והגבורה שבה פעל גם תחת אש. בשלב מסוים, ברסלבסקי ניסה לפנות שתי גופות של צעירות שנרצחו, ואז נתקל במחבלים שחטפו אותו לרצועת עזה.

סביב השעה 10:00 בבוקר, במהלך הטבח, הצליח רום ליצור קשר עם אמו בטלפון, וניסה להרגיע אותה. הוא סיפר כי צה"ל השתלט על האירוע, הוא במקום מוגן ותוך כשעה יעלה על אוטובוס.

## בשבי

### אותות חיים

אות החיים הראשון מברסלבסקי הגיע למשפחתו מפי סשה טרופנוב, שורד שבי שנחטף אף הוא ב-7 באוקטובר מביתו בניר עוז. טרופנוב שוחרר בעסקת חטופים בפברואר 2025 לאחר 498 ימים. בתחילת חודש מרץ, טרופנוב נפגש עם משפחתו של רום וסיפר לאמו כי הוחזק עימו בשלב מסוים במהלך שהותו בשבי. הוא סיפר כי ברסלבסקי התחזק וקיבל כוחות חדשים כשפגש אותו.

558 ימים אחרי שנחטף מהנובה, פרסם הג'יהאד האיסלאמי סרטון ראשון מהשבי של רום ברסלבסקי באפריל 2025.

שלושה חודשים לאחר הסרטון, באמצע חודש יולי, הודיע הארגון כי אינו יודע היכן ומה מצבו של רום, וכי הקשר עם הקבוצה שחטפה אותו נותק. משפחתו התייחסה זמן קצר לאחר מכן להודעה וביקשה למסור כי "אף אחד לא יודע איפה רום נמצא. לא צה"ל ולא הג'יהאד יודעים דבר. הדבר היחיד שידענו זה שהוא הוחזק לבד".

ב-31 ביולי 2025 פרסם הג'יהאד האסלאמי סרטון שבו מתאר ברסלבסקי ירידה קיצונית במצבו הבריאותי. בסרטונים הוא מתועד עם חולשה קיצונית, ירידה ניכרת במשקל וחוסר כמעט מוחלט במזון ובמים. הוא דיווח על תזונה מצומצמת ביותר, לעיתים שלושה כדורי פלאפל ביום או צלחת אורז בודדת ותיעד רישום אישי שלו בכתב על ימים רבים ללא אוכל או עם אכילת עדשים בלבד.

הסרטון טלטל גורמים רבים בישראל ובעולם, ובהמשך לכך התקשר ראש הממשלה בנימין נתניהו למשפחתו, הביע זעזוע עמוק והבטיח כי המדינה תעשה הכול על מנת להשיבו לישראל. מומחים רפואיים, ביניהם פרופסור יובל חלד, קבעו כי ברסלבסקי איבד בין 33%–50% ממשקל גופו, והתריעו על סכנה מיידית לחייו עקב תת-תזונה קיצונית, התייבשות ופגיעה במערכות חיוניות.

## שחרור

ב-13 באוקטובר 2025 שב ברסלבסקי לישראל, יחד עם 19 חטופים נוספים, בעקבות הסכם חמאס–ישראל השלישי.

לאחר שובו סיפר כי ניסו לשכנע אותו כמה פעמים להתאסלם תמורת אוכל ושיפור מצבו, אך חזר והצהיר בפניהם שהינו יהודי, ויחזור או ימות כיהודי.

## קישורים חיצוניים

* מפגש מרגש: משפחת החטוף רום ברסלבסקי נפגשה עם שורד השבי סשה טרופנוב שהיה עם רום בשבי, סרטון בערוץ "C14", באתר יוטיוב (אורך: 06:06)
* אביו של רום ברסלבסקי: "הוא שבר כלי, הוא גוסס. אף אחד לא מדבר איתנו", באתר ערוץ 7, 1 באוגוסט 2025

## הערות שוליים
# אבינתן אור

אבינתן אור|  |
|
לידה |
6 בפברואר 1993 (בן 33) שילה, ישראל |
|
מדינה | ישראל ישראל |
|
מקום מגורים |
תל אביב |
|
ידוע בשל |
חטיפתו לרצועת עזה במהלך הטבח בפסטיבל נובה |
|
השכלה |
אוניברסיטת בן-גוריון |
|
מעסיק |
Nvidia |

**אבינתן אור** (נולד ב-6 בפברואר 1993) הוא מהנדס חשמל ישראלי שנחטף בידי מחבלי ארגון הטרור חמאס במהלך הטבח בפסטיבל נובה ליד רעים כחלק מטבח שבעה באוקטובר. סרטון חטיפתם, בו בת זוגו באותה עת, נועה ארגמני, מובלת על אופנוע וצועקת לעזרה כשברקע אור מובל בידי ארבעה מחבלים, התפרסם בכל העולם והפך לאחד מסמלי הטבח.

אור השתחרר משבי חמאס ב-13 באוקטובר 2025, במסגרת עסקת החטופים השלישית.

## ביוגרפיה

אור נולד וגדל בשילה. הוא בנם של ירון ודיצה אור ויש לו שני אחים וארבע אחיות.

הוא למד בישיבת שבי חברון ושירת בצה"ל כלוחם ביחידת רימון.

אור הוא בוגר לימודי הנדסת חשמל ומחשבים באוניברסיטת בן-גוריון ועבד כמהנדס בחברת פיתוח השבבים אנבידיה.

במהלך לימודיו הכיר את נועה ארגמני שהייתה גם היא סטודנטית באוניברסיטה. טרם חטיפתם, התגוררו ארגמני ואור בתל אביב.

## החטיפה

|  |  |
| --- | --- |
|  |  ראו גם – **החטופים הישראלים ברצועת עזה במלחמת חרבות ברזל** |

ב-7 באוקטובר 2023 השתתף אור יחד עם בת זוגו לשעבר נועה ארגמני בפסטיבל נובה ביער רעים. כאשר החלה מתקפת הפתע של חמאס על ישראל, חדרו מאות מחבלים ליער רעים וטבחו במשתתפי הפסטיבל שנסו על נפשם וניסו למצוא מחסה. אור וארגמני נמלטו משטח המסיבה והתחבאו ביער, במשך שעות ארוכות הם יצרו קשר עם כוחות הביטחון וניסו להזעיק חילוץ עד אשר קבוצת מחבלים הבחינה בהם וחטפה אותם. המחבלים הפרידו ביניהם וחטפו אותם לרצועת עזה, את אור לקחו ברגל באיומי נשק ואת ארגמני הושיבו בכוח על אופנוע.

סרטון שצילמו המחבלים בעת החטיפה מראה את ארגמני על האופנוע זועקת לעזרה ושולחת את ידיה בבעתה לעבר אור, שמובל על ידי כארבעה מחבלים לעבר רצועת עזה. סרטון זה הופץ ב-7 באוקטובר 2023.

## בשבי

מכיוון שהשלים שירות צבאי הוגדר אור על ידי חמאס כ"חייל חטוף".

הוריו הם בין המקימים של פורום תקווה, פורום של משפחות של חטופים שתומך בהגברת הלחץ הצבאי על חמאס והתנגד לעסקת שחרור חטופים שלא כוללת את כולם.

ב-12 במרץ 2025 התקבל מאור אות חיים ראשון. ההערכה[דרושה הבהרה] הייתה שהוחזק במחנות המרכז ברצועת עזה. על פי עדויות שהתקבלו[דרושה הבהרה], אור סבל בשבי ממחסור חמור במזון ובמים, הוא נמצא במצב תת-תזונה, וחווה הידרדרות נפשית ניכרת.

בנובמבר 2025 סיפר "ניסיתי לברוח, חפרתי במשך שבועות. גרמתי לעצמי לעבוד כדי לשנות את גורלי. לילה אחד יצאתי החוצה, ראיתי כוכבים. כתבתי 'חטוף' על שק חול. אבל הם גילו והכו אותי במשך ימים". הוא הוחזק בבידוד, קשור, וסבל מאלימות גופנית ונפשית. בנוסף, אימו ציינה על פי דבריו כי החטופים הוכו ונפגעו בעקבות הפרסום בתקשורת על פרשת שדה תימן.

ארגמני זוגתו לשעבר חולצה מהשבי על ידי כוחות הביטחון כ-8 חודשים לאחר החטיפה, ב־8 ביוני, כחלק ממבצע ארנון. מאז שחרורה פעלה לשחרורו של אור ויתר החטופים שנותרו בשבי.

ב-13 באוקטובר 2025 השתחרר אבינתן אור יחד עם עוד 19 החטופים החיים האחרונים שנותרו ברצועה במסגרת עסקת החטופים השלישית. לאחר שובם, צה"ל פרסם כי המחבלים שהיו אחראיים על חטיפתו חוסלו.

## קישורים חיצוניים

 נועה לימונה, כשאבינתן אור התגייס לאימו הייתה בקשה אחת: "אל תיפול בשבי", באתר הארץ, 25 ביולי 2025

## הערות שוליים
# גלי ברמן

גלי ברמן|  |
|
לידה |
10 בספטמבר 1997 (בן 28) |
|
מדינה |
ישראל  |

**גלי ברמן** (נולד ב-10 בספטמבר 1997) הוא אזרח ישראלי שנחטף יחד עם אחיו התאום זיו מקיבוץ כפר עזה לרצועת עזה במהלך הטבח שהתחולל בקיבוץ בבוקר 7 באוקטובר 2023, על ידי ארגון חמאס במהלך טבח שבעה באוקטובר. כעבור 738 בשבי, ב-13 באוקטובר 2025, הוא שוחרר יחד עם אחיו ו-18 חטופים חיים נוספים במסגרת עסקת החטופים השלישית.

## ביוגרפיה

גלי, ואחיו התאום זיו, נולדו ב-1997 וגדלו בקיבוץ כפר עזה. הם חיו בשכנות זה לזה בשכונת הצעירים בקיבוץ. גלי היה זוכה תחרות הכתיבה הארצית לילדים ע"ש ריקה ברקוביץ' לשנת ה'תש"ע 2010.

לפני החטיפה, גלי עבד יחד עם אחיו זיו כטכנאי תאורה והגברה. הם היו ידועים כאוהדים של קבוצות הכדורגל מכבי תל אביב וליברפול.

## החטיפה והשבי

בבוקר 7 באוקטובר 2023, לאחר שהמחבלים התקרבו לביתה של שכנתו אמילי דמארי, גלי יצא מביתו ושהה עמה בממ"ד ביתה. לאחר מכן שניהם נחטפו יחד עם אחיו זיו.

עשרה ימים לאחר המתקפה, קיבלה משפחתו הודעה מצה"ל כי האחים ככל הנראה נחטפו. עדויות של חטופים ששוחררו העידו כי האחים הופרדו במהלך השבי.

בפברואר 2025 התקבל אות חיים משני האחים.

## השחרור

גלי ברמן שוחרר מהשבי יחד עם אחיו זיו ו-18 חטופים נוספים ב-13 באוקטובר 2025, במסגרת עסקת החטופים השלישית. עם שחרורו, הוא הועבר לטיפול רפואי במרכז הרפואי שיבא. לאחר שחרור שני האחים הם נפגשו עם נשיא המדינה יצחק הרצוג.

## הערות שוליים
# זיו ברמן

זיו ברמן|  |
|
לידה |
10 בספטמבר 1997 (בן 28) |
|
מדינה |
ישראל  |

**זיו ברמן** (נולד ב-10 בספטמבר 1997) הוא אזרח ישראלי שנחטף יחד עם אחיו התאום גלי מביתו בקיבוץ כפר עזה לרצועת עזה במהלך הטבח שהתחולל בקיבוץ בבוקר 7 באוקטובר 2023, על ידי ארגון חמאס במהלך טבח שבעה באוקטובר. כעבור 738 בשבי, ב-13 באוקטובר 2025, הוא שוחרר יחד עם אחיו ו-18 חטופים חיים נוספים במסגרת עסקת החטופים השלישית.

## ביוגרפיה

זיו, ואחיו התאום גלי, נולדו ב-1997 וגדלו בקיבוץ כפר עזה. הם חיו בשכנות זה לזה בשכונת הצעירים בקיבוץ.

לפני החטיפה, זיו עבד יחד עם אחיו גלי כטכנאי תאורה והגברה, והיו ידועים כאוהדים של קבוצות הכדורגל מכבי תל אביב וליברפול.

## החטיפה והשבי

בבוקר 7 באוקטובר 2023, זיו שהה בממ"ד ביתו. לאחר שמחבלים הציתו את ביתו, הוא נאלץ להימלט מהממ"ד אל מחוץ לבית. הוא נחטף יחד עם אחיו גלי ואמילי דמארי.

עשרה ימים לאחר המתקפה, קיבלה משפחתו הודעה מצה"ל כי האחים ככל הנראה נחטפו. עדויות של חטופים ששוחררו העידו כי האחים הופרדו במהלך השבי.

בפברואר 2025 התקבל אות חיים משני האחים.

## השחרור

זיו ברמן שוחרר מהשבי יחד עם אחיו גלי ו-18 חטופים נוספים ב-13 באוקטובר 2025, במסגרת עסקת החטופים השלישית. עם שחרורו, הוא הועבר לטיפול רפואי במרכז הרפואי שיבא. לאחר שחרור שני האחים הם נפגשו עם נשיא המדינה יצחק הרצוג.

## הערות שוליים
# דוד קוניו

דוד קוניו|  |
|
לידה |
21 במאי 1990 (בן 36)  |
|
מדינה | ישראל ישראל |
|
עיסוק |
הנדסאי חשמל |
|
בת זוג |
שרון קוניו |
|   |

**דוד קוניו** (נולד ב-21 במאי 1990) הוא הנדסאי חשמל ושחקן ישראלי. קוניו נחטף לרצועת עזה ב-7 באוקטובר 2023 במהלך הטבח בניר עוז. שוחרר ב-13 באוקטובר 2025 במסגרת הסכם חמאס–ישראל.

## ביוגרפיה

דוד קוניו נולד לסילביה ולואיס קוניו, זוג ממוצא ארגנטינאי, וגדל בניר עוז. בארגנטינה היו הוריו חברים בשומר הצעיר. יש לו אח גדול בשם לוקאס, אח תאום בשם איתן ואח קטן בשם אריאל.

ב-2013 דוד ואחיו התאום איתן השתתפו בסרט "הנוער", שזכה להצלחה. האחים זכו בפרס המשחק על משחקם בסרט בפסטיבל הקולנוע ירושלים 2013 ובפסטיבל דרבן (דרום אפריקה) 2013.

## החטיפה לעזה

ב-7 באוקטובר 2023 במהלך הטבח בניר עוז נחטפו דוד, אשתו שרון ושתי בנותיו התאומות אמה ויולי, וכן נחטפו גם אחיו הקטן אריאל ובת זוגו ארבל יהוד.

ב-27 בנובמבר 2023 שוחררו אשתו ושתי בנותיו מהשבי במסגרת עסקת שחרור החטופים.

ב-30 בינואר 2025 שוחררה מהשבי ארבל יהוד, בת זוגו של אחיו אריאל, במסגרת עסקת שחרור החטופים השנייה.

### מאמצים לשחררו

שלט באשדוד עם תמונות של אריאל ודוד קוניו לצד הכיתוב "אל תשאירו אותנו מאחור"
בינואר 2025 פנתה אשתו בערבית לחמאס וביקשה שיעבירו לה אות חיים בנוגע לדוד.

בפברואר 2025 הוצג בפסטיבל הקולנוע בברלין ה-75 הסרט "מכתב לדוד" של הבמאי תום שובל (שהוא גם הבמאי של "הנוער"), ותמונותיהם של דוד ואריאל הוצגו על ידי יוצרי הסרט כשצעדו על השטיח האדום.

ב-17 בפברואר 2025 קיבלה משפחתו של דוד אות חיים ממנו.

לקראת ציון שנתיים לחטיפתו הוזמנה משפחתו להשתתף באירועים בארגנטינה.

ב-13 באוקטובר 2025 שוחרר דוד משבי חמאס ביחד עם אחיו אריאל במסגרת עסקת חטופים.

ב-19 באוקטובר 2025 שוחרר קוניו מבית החולים שיבא יחד עם אחיו אריאל קוניו ועם יוסף חיים אוחנה.

## קישורים חיצוניים

 מדיה וקבצים בנושא **דוד קוניו** בוויקישיתוף
## הערות שוליים

 ערך זה הוא קצרמר בנושא אישים. אתם מוזמנים לתרום לוויקיפדיה ו**להרחיב אותו**.
# איתן מור (שורד שבי)

**איתן מור** (נולד בשנת 2000) הוא אזרח ישראלי שנחטף לרצועת עזה מפסטיבל נובה במהלך טבח שבעה באוקטובר. לאחר 738 ימים (כשנתיים) בשבי חמאס הוא שוחרר בהושענא רבה, 13 באוקטובר 2025, במסגרת הסכם שחרור החטופים השלישי.

## ביוגרפיה

מור הוא בנם של אפרת, גננת וצביקה מור, יושב ראש פורום תקווה ולו שבעה אחים ואחיות. התגורר בקריית ארבע.

איתן מור|  |
|
לידה |
23 במאי 2000 (בן 26) קריית ארבע, ישראל |
|
מדינה |
ישראל  |
|
ידוע בשל |
חטיפתו מפסטיבל הנובה |
|
השקפה דתית |
יהדות |

## החטיפה והשבי

בין 6 ל-7 באוקטובר 2023 נערך פסטיבל נובה ליד קיבוץ רעים שבעוטף עזה. מור עבד כמאבטח בלתי חמוש במסיבה. בבוקר 7 באוקטובר פתח ארגון הטרור חמאס במתקפת פתע על יישובי העוטף שכללה רצח, אונס וחטיפת אזרחים וחיילים. מור חילץ גופות של נשים שנרצחו במסיבה יחד עם חברו אליקים ליבמן, אולם סביב השעה 14:00 הקשר עימו נותק ובמשך ימים הוא נחשב לנעדר. בהמשך התברר שהוא נחטף לרצועת עזה, ולאורך חודשים ארוכים גורלו לא היה ידוע.

לאחר שחרורו מהשבי, מור העיד שהוא נחטף על ידי שמונה "'בלתי מעורבים', חלק מהם ילדים, אולי בכיתה ג'", שהעבירו אותו לידי מחבלי חמאס.

אביו סיפר לאחר שחרורו כי בשלושת הימים הראשונים שאיתן היה בעזה הוא היה קשור עם ידיים מאחורי הגב ובשנה הראשונה בשבי הוחזק לבד לגמרי. הוא הועבר בין כ-40 מקומות מסתור בשנתיים האחרונות, כולם בעיר עזה – מעל ומתחת לקרקע. עבר תקופות של רעב קשה, קיבל רק מספר כפות אורז ביום. במהלך תקופת השבי בישל איתן ארוחות לשוביו, וגם לימד את המחבלים לבשל מאכלים. לפני שנחטף עבד בתחום הקולינרי וידע לבשל. איתן למד ערבית בשבי.

במהלך שנתו בשבי חמאס, פגש מספר פעמים את עז א-דין אל-חדאד, מח"ט העיר עזה ואחד מבכירי חמאס, שאותו תיאר כאדם שקול שהקפיד על יחס מכבד ולפעמים הוא גם איים על שאר המחבלים שאם יקרה משהו לאיתן, הוא יהרוג אותם. עוד סיפר מור כי כששובה שלו אמר שאביו אינו מעוניין בו ואינו משתתף בהפגנות, אל-חדאד השיב שהאב אוהב אותו אך פועל לשחרורו "בדרך אחרת", והוסיף שיש לשחרר את איתן ראשון כי "אבא שלו לא עוזר לנו ולא משרת את המטרות שלנו".

בפברואר 2025 התקבל אות חיים ממור.

### השחרור

מור השתחרר משבי חמאס ב-13 באוקטובר 2025, במסגרת עסקת החטופים השלישית. מצבו הבריאותי היה טוב. הוא סיפר שבמשך שנה שהה בבית משפחה שהיו בו שירותים, מקלחת ומטבח.

## קישורים חיצוניים

* אלכסנדרה לוקש, "הוא הדובר מול השובים": פרטים חדשים על השבי של איתן מור, באתר ynet, 18 במאי 2025
* איתן מור: "ביום שנחטפתי, עז א-דין חדאד אמר לי 'אל תדאג, עוד שבועיים אתה בחוץ'", באתר ynet, 12 בדצמבר 2025
* צפו: איתן מור מדליק חנוכייה באולפן החדשות, באתר ערוץ 7, 20 בדצמבר 2025
* שנתיים בשבי חמאס: "ראיתי את המוות מקרוב" שורד השבי איתן מור מדבר, באתר כאן – תאגיד השידור הישראלי, 17 בינואר 2026

## הערות שוליים
# עמית סוסנה

עמית סוסנה|  |
|
לידה |
9 בספטמבר 1983 (בת 42) שדרות, ישראל |
|
מדינה |
ישראל |
|
פרסים והוקרה |
אות האומץ הנשי הבין-לאומי |
|   |

**עמית סוסנה** (נולדה ב-9 בספטמבר 1983) היא עורכת דין ישראלית שנחטפה מביתה בכפר עזה בידי ארגון הטרור חמאס במהלך טבח שבעה באוקטובר. סרטון חטיפתה ועדויותיה מהשבי לאחר שחרורה ב-30 בנובמבר 2023 התפרסמו בתקשורת העולמית והעלו את המודעות לאלימות המינית שבוצעה על ידי פעילי ארגוני הטרור הפלסטינים. זוכת אות האומץ הנשי הבין-לאומי.

## ביוגרפיה

נולדה בשדרות לארמונד ומירה סוסנה, הצעירה מתוך שלוש אחיות. למדה משפטים במכללת ספיר. עברה כשנה לפני חטיפתה לשכונת "דור צעיר" בכפר עזה. טרם חטיפתה עבדה בקבוצת לוצאטו בסניף עומר.

## בשבי

ב-7 באוקטובר 2023 נחטפה על ידי עשרה גברים חמושים מארון בממ"ד בדירתה, שם התחבאה מהמחבלים. במהלך המתקפה, דירתה נשרפה, אחד מחתוליה נרצח והיא הוגדרה כנעדרת במשך עשרים יום, עד שהתגלה כי נחטפה. במהלך החטיפה, אשר תועדה בסרטון שהפך לוויראלי, ניסתה להילחם במחבלים כאשר גררו אותה על דשא בשטחי הקיבוץ. בזמן מאבקה בחוטפים, שנמשך כארבעים דקות, הוכתה בקנה אקדח על ידי אחד המחבלים ונקשרה על ידי שמיכה שלקחה מביתה למכונית, שהעבירה אותה לשטח רצועת עזה. בזמן החטיפה המחבלים שברו לה את האף ואת ארובת העין.

לאחר החטיפה הוחזקה לבד בדירה, קשורה בשלשלאות. המחבל שהחזיק בה הטריד אותה מינית, ובהמשך שהותה בשבי אנס אותה תחת איומי אקדח ושימוש באלימות גופנית קשה.

לאחר מספר ימים הועברה לדירה שבה שהו בני ערובה נוספים. השומרים בדירה זו חשדו בה כי הייתה קצינה והתעללו בה מילולית ופיזית. במהלך שהותה בדירה סיפרה לקית' סיגל, חטוף נוסף ששהה עימה בדירה, על האונס שעברה. לאחר 55 ימים בשבי, שוחררה כחלק מעסקת החטופים הראשונה.

## לאחר השבי

לאחר שחרורה מהשבי הפכה לקול בולט במאבק להחזרת החטופים והייתה החטופה הראשונה שחשפה את האלימות המינית שחוותה במהלך תקופת השבי. עדותה של סוסנה נחשבת לאחת העדויות הבולטות לאלימות מינית בטבח השבעה באוקטובר. בנוסף, שיתפה את חוויותיה מהשבי בהרחבה בסרט "זעקות ואז שתיקה" ונאמה בסוף הקרנת הבכורה הישראלית בבית הנשיא, אל מול דיפלומטים מרחבי העולם.

ביוני 2024 נאמה בבית הלבן ובאוקטובר 2024 התארחה בדיון במועצת הביטחון באו"ם לציון 15 שנה להקמת המנדט על אלימות מינית בעימותים בין-לאומיים. לצד זאת, סיפרה את סיפורה באמצעי תקשורת רבים ברחבי העולם, כגון הניו יורק טיימס.

כחלק מהופעתה באירוויזיון 2024, הובלה עדן גולן למרכז הבמה. קטע זה סימל את חטיפתה של סוסנה, במהלכה הוחזקה על כתפי המחבלים.

בשנת 2025 זכתה באות הוקרה מיוחד מאת פורום מיכל סלה. בנוסף, הייתה לישראלית השנייה שזכתה באות האומץ הנשי הבין-לאומי, לאחר רות הלפרין-קדרי.

## קישורים חיצוניים

 מדיה וקבצים בנושא **עמית סוסנה** בוויקישיתוף
## הערות שוליים
# אחסאן דקסה

אחסאן דקסה
إحسان دقسة|  |
| אל"ם אחסאן דקסה, אוגוסט 2021 |
|
לידה |
19 בפברואר 1983 דלית אל-כרמל, ישראל |
|
נהרג |
20 באוקטובר 2024 (בגיל 41) ג'באליה, רצועת עזה |
|
מקום קבורה |
בית העלמין הצבאי בעספיא |
|
מדינה | ישראל ישראל |
|
השכלה |
תואר ראשון במשפטים מהקריה האקדמית אונו |
|
תקופת פעילות |
2001–2024 (כ־23 שנים)  |
|
השקפה דתית |
הדת הדרוזית  |
|
מספר ילדים |
3  |
|
שירות צבאי |
|
השתייכות |  צבא הגנה לישראל |
|
דרגה |  אלוף-משנה |
|
2001–2024 (כ־23 שנים) |
|
תפקידים בשירות |
| * מפקד גדוד 82
* מפקד גדוד 532
* קצין המבצעים של פיקוד הצפון
* מפקד עוצבת הגולן
* מפקד חטיבה 401
 |
|
פעולות ומבצעים |
| * מלחמת לבנון השנייה
* מבצע צוק איתן
* מלחמת חרבות ברזל
 |
|
עיטורים |
|  צל"ש אלוף |

**אִחְסָאן דקסה** (בערבית: **إحسان دقسة**; 19 בפברואר 1983 – 20 באוקטובר 2024) היה קצין צה"ל בדרגת אלוף-משנה ששירת בתפקידו האחרון כמפקד חטיבה 401. מעוטר צל"ש אלוף על פועלו במלחמת לבנון השנייה. נפל בקרב במחנה הפליטים ג'באליה במהלך מלחמת חרבות ברזל.

## ביוגרפיה

קברו של אחסאן דקסה בבית הקברות הצבאי בעספיא
דקסה נולד וגדל ביישוב דלית אל-כרמל. התגייס ב-2001 לחטיבה 7 בחיל השריון. במלחמת לבנון השנייה שירת כמפקד פלוגה בגדוד 75 של חטיבה 7, הוא פיקד על כוח שריון שסופח לחטיבת הצנחנים ועסק בין השאר בחילוץ נפגעים. במהלך קרב עייתא א-שעב ב-2006 זיהה מקור ירי שפגע בכוח צנחנים, נכנס עם הטנק שלו לבדו לכפר, פעל לפגוע במקור הירי ולפנות את הנפגעים. על פועלו עוטר בצל"ש אלוף ממפקד פיקוד הצפון. ב-2012 מונה לסגן מפקד גדוד 77. ב-2014 מונה לקצין אג"ם של חטיבה 7.

ב-2016 הועלה לדרגת סגן אלוף ומונה למפקד גדוד 82. הוא פיקד על הגדוד במהלך העימותים בגבול רצועת עזה ב-2018. בספטמבר 2018 מונה למפקד גדוד 532 בחטיבה 460. ב-2019 מונה לקצין המבצעים של פיקוד הצפון.

באוגוסט 2021 הועלה לדרגת אלוף-משנה ומונה למפקד עוצבת הגולן. באוגוסט 2023 סיים את התפקיד ועבר ללימודים במכללה לביטחון לאומי.

ב-25 ביוני 2024, במהלך מלחמת חרבות ברזל, מונה דקסה למפקד חטיבה 401 במקומו של בני אהרון.

ב-20 באוקטובר 2024 נפל דקסה בקרב בג'באליה, בפיצוץ מטען חבלה שהופעל סמוך לנקודת תצפית אליה הגיע, יחד עם קצינים נוספים, בהם מפקד גדוד 52 יהודה שלו, מחטיבתו. מהפיצוץ, שאירע כ-20 מטרים מהטנקים, נפגע דקסה ומותו נקבע על ידי רופא בשטח. בנוסף, נפצעו גם הלוחמים הנוספים, כשמפקד גדוד 52 נפצע באורח קשה, והשניים האחרים באורח קל עד בינוני.

בהלווייתו, שנערכה בבית העלמין בעוספיא, השתתפו אלפים. בין השאר, ספדו לו שר הביטחון יואב גלנט, סגן הרמטכ"ל אמיר ברעם, וקצין שריון ראשי אוהד מאור.

## חיים אישיים

היה נשוי ואב לשלושה ילדים. בעל תואר ראשון במשפטים מהקריה האקדמית אונו.

## קישורים חיצוניים

 מדיה וקבצים בנושא **אחסאן דקסה** בוויקישיתוף
* משה ויסטוך, נכנס עם טנק לבדו לחלץ כוח צנחנים: סיפור הגבורה ההירואי של סא"ל אחסאן דקסה, באתר ישראל היום, 4 באוגוסט 2021
* אמיר בוחבוט‏, "הרתעה זה לא רק פצצות מהאוויר": מפקד עוצבת הגולן מתכונן למלחמה הבאה, באתר וואלה, 26 במאי 2023
* אלוף (מיל') גרשון הכהן, מפקד החטיבה האידיאלי והאמיץ שתמיד חתר למגע, באתר ישראל היום, 20 באוקטובר 2024
* אל"מ דקסה שימש דמות לחיקוי ולהערצה עבור צעירים דרוזים: "נתן את נשמתו למדינה", באתר ynet, 21 באוקטובר 2024
* אבי אשכנזי, ‏כך איתר הקצין שנפל את המנהרה שבה נרצחו ששת החטופים, באתר מעריב אונליין, 20 באוקטובר 2025

## הערות שוליים
# נביל קאווק

נביל קאווק
نبيل قاووق|  |
| נביל קאווק, 2010 |
|
לידה |
20 במאי 1964 עבא, לבנון |
|
נהרג |
28 בספטמבר 2024 (בגיל 60) רובע הדאחייה, ביירות, לבנון |
|
מדינה | לבנון לבנון |
|
מקום מגורים |
‏צוֹר‎  |
|
השכלה |
סמינר קום, איראן |
|
עיסוק |
פוליטיקאי |
|
מפלגה | חזבאללה חזבאללה |
|
השקפה דתית |
אסלאם שיעי |

**נבּיל קאווּק** (בערבית: **نبيل قاووق**, בעברית רווח שמו גם בכתיב **נביל קַאוּק**; 20 במאי 1964 – 28 בספטמבר 2024) היה טרוריסט ואיש דת שיעי לבנוני, בכיר בארגון הטרור חזבאללה ששימש כראש יחידת הביטחון המונע ולפני כן כסגן ראש המועצה המבצעת של הארגון. נהרג ב-28 בספטמבר בסיכול ממוקד של חיל האוויר הישראלי במסגרת מבצע חיצי הצפון.

## ביוגרפיה

קאווק נולד ב־1964 בעבא בלבנון.

לימודי הדת של קאווק התקיימו בקום שבאיראן, שם הוא הושפע מהאידאולוגיה השיעית. הוא קיבל הכשרה צבאית ממשמרות המהפכה האסלאמית באיראן ומחזבאללה.

### פעילות בחזבאללה

קאווק הצטרף לארגון בשנות ה-80, ונחשב למוקד ידע מרכזי בתחומו. כיהן כסגן אחראי אזור הדרום מטעם המועצה המבצעת, קאווק היה אחראי על אזור דרום לבנון מטעם חזבאללה בשנים 1991–2010, ושימש כסגן יושב ראש המועצה המבצעת של חזבאללה עד 2018. קאווק היה חבר מועצת הג'יהאד ונחשב למקורב לצמרת ארגון הטרור חזבאללה. כממלא מקום של ראש המועצה המבצעת, הייתה לקאווק השפעה על הפעילות הפוליטית והצבאית של חזבאללה.

במלחמת לבנון השנייה הותקפו משרדיו של קאווק בצור על ידי חיל האוויר הישראלי.

באוקטובר 2020 הטיל משרד האוצר של ארצות הברית סנקציות על קאווק, לצד חוסיין אל-בגדאדי וישויות איראניות.

ב־28 בספטמבר 2024 הוא נהרג על ידי חיל האוויר הישראלי בסיכול ממוקד במסגרת מבצע חיצי הצפון.

קאווק היה נשוי ואב לשישה ילדים.

## קישורים חיצוניים

 מדיה וקבצים בנושא **נביל קאווק** בוויקישיתוף
## הערות שוליים